Stemningen på norske fotballarenaer er et av de viktigste elementene for å beholde og rekruttere publikum.

Vi i Viking Fotball er av den oppfatning at bruk av pyro bidrar positivt i så henseende, det gir de fremmøtte en verdifull tilleggsdimensjon til rammen rundt kampene.

Bruk av pyro fourtsetter selvfølgelig at reglementet for bruk etterfølges. Vi har et tett og godt samarbeid med Vikinghordene og øvrige supportergrupperinger, og har en felles forståelse for viktigheten av at bruk av pyro utføres korrekt.

Viking Fotball hilser initiativ om dialogmøte som nå er tatt velkommen. Vi håper og tror at representantene for supportklubbene, supporterkoordinatorer, klubbledere, NTF og NFF vil finne en fornuftig løsning som sikrer at grunnlaget fortsatt bruk av pyro videreføres.

Stavanger, 11. november 2019

Eirik W. Henningsen

Daglig leder

Viking Fotball